**ŠIAULIŲ LOPŠELIO-DARŽELIO „GINTARĖLIS“**

 **NEFORMALIOJO UGDYMO MOKYTOJO PAREIGYBĖS APRAŠYMAS**

**I. SKYRIUS**

**BENDROJI DALIS**

 1. Lopšelio-darželio „Gintarėlis“ neformaliojo ugdymo mokytojas yra darbuotojas, dirbantis pagal darbo sutartį.

2. Pareigybės lygis: A.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Šiaulių lopšelio – darželio „Gintarėlis“ darbuotojas, einantis šias pareigas, turi atitikti šiuos specialius reikalavimus:

3.1. turėti aukštąjį universitetinį išsilavinimą:

3.2. turėti vaikų turizmo renginio vadovų mokymus darbuotojų saugos ir sveikatos klausimais kursą pagal Švietimo ir mokslo ministerijos reikalavimus atitinkančias kvalifikacijos tobulinimo programas, būti išklausęs pirmos pagalbos teikimo, HN 75 ir privalomus higienos įgūdžių mokymus pagal Sveikatos apsaugos ministro reikalavimus atitinkančias kvalifikacijos tobulinimo programas;

3.3. turi būti susipažinęs su Lietuvos Respublikos Konstitucija, Darbo kodeksu, Lietuvos Respublikos Švietimo įstatymu, Vaiko teisių konvencija, Lietuvos Respublikos Vyriausybės nutarimais bei Švietimo ir mokslo ministerijos teisės aktais, reglamentuojančiais priešmokyklinio ir ikimokyklinio amžiaus vaikų ugdymą ir gebėti juos taikyti praktikoje;

3.4. žinoti įstaigos darbo tvarkos, saugos darbe, gaisro saugos, civilinės saugos, pirmos pagalbos teikimo taisykles ir reikalavimus, kitus lokalius dokumentus (įsakymus, tvarkos aprašus, taisykles ir pan.);

3.5. žinoti pagrindinius ugdymo principus, ikimokyklinio ir priešmokyklinio amžiaus vaikų raidos ypatumus, ugdymo(si) formas, metodus ir priemones, gebėti taikyti žinias praktikoje;

3.6. mokėti ir gebėti naudotis kompiuterio technine, programine įranga ir interneto paslaugomis ugdymo procese, rengiant tekstinę ir vaizdinę medžiagą;

3.9. gebėti:

3.9.1. planuoti ir organizuoti savo veiklą, ugdomąjį procesą, reflektuoti, spręsti iškilusias problemas;

3.9.2. bendradarbiauti su įstaigos darbuotojais būtinais funkcijoms atlikti klausimais;

3.9.3. gebėti atlikti tiriamąsias veiklas, kaupti, sisteminti, apibendrinti informaciją ir rengti išvadas, teikti pasiūlymus dėl organizacijos tobulinimo bei pokyčių valdymo.

**III. SKYRIUS**

 **ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. rengia metinę neformaliojo meninio ugdymo programą ir planuoja ir organizuoja neformaliojo ugdymo procesą, orientuotą į individualius vaiko ugdymo(si) poreikius, ikimokyklinio ir priešmokyklinio ugdymo tikslus, uždavinius, standartus, vadovaujasi Lietuvos Respublikos dokumentais, reglamentuojančiais ikimokyklinio ir priešmokyklinio amžiaus vaikų ugdymą, reflektuoja ir tobulina veiklą;

4.2. sistemingai stebi ir kartu su grupės pedagogais vertina vaiko gebėjimus;

4.3. daro išvadas apie kiekvieno vaiko patirties kaupimo ypatumus, prireikus inicijuoja individualių ugdymo(-si) programų rengimą, dalyvauja jas rengiant;

4.4. kuria stimuliuojančią, funkcionalią, dinamišką, psichologiškai ir fiziškai saugią ugdymo(-si) aplinką;

4.5. vykdo vaiko teisių pažeidimų prevenciją; pastebėjus ar įtarus smurtą, prievartos, seksualinio išnaudojimo apraiškas, vadovaujasi lopšelio-darželio „Gintarėlis“ Smurto ir patyčių prevencijos, intervencijos aprašo nuostatomis ir imasi priemonių, kad laiku būtų suteikta pagalba vaikui;

4.6. skatina tėvus dalyvauti veikloje, rūpinasi tėvų švietimu, pagal kompetenciją teikia jiems informaciją, konsultuoja;

4.7. parenka ugdymo metodus ir priemones, atitinkančias vaikų ugdymo(-si) poreikius;

4.8. dalyvauja įstaigos savivaldoje, kitose įstaigos veiklose: posėdžiuose, pasitarimuose, susirinkimuose, darbo grupių veikloje;

4.9. inicijuoja ir/ar dalyvauja bendruose lopšelio-darželio renginiuose, projektuose, kitose veiklose;

4.10. saugo ir stiprina vaikų sveikatą, užtikrina vaikų fizinį ir psichologinį saugumą lopšelio-darželio patalpose, lauko žaidimų aikštelėse ir kt.;

4.11. bendradarbiauja su kitais pedagogais (logopedais, specialiaisiais, socialiniais pedagogais, darželio auklėtojais, ikimokyklinio ugdymo pedagogais, neformaliojo ugdymo mokytojais ir kt.);

4.12. bendrauja ir bendradarbiauja su vietos bendruomene, administracinėmis bei socialinės rūpybos įstaigomis, įvairiomis visuomeninėmis organizacijomis ir kt., prisideda prie bendruomenės socialinių programų įgyvendinimo;

4.13. pagal kompetenciją konsultuoja tėvus, mokyklos mokytojus, kitus su ikimokyklinio ir priešmokyklinio amžiaus vaikų ugdymu susijusius asmenis ar institucijų atstovus;

4.14. teikia siūlymus dėl lopšelio-darželio ugdymo planų sudarymo, ugdymo proceso gerinimo;

4.15. vykdo įstaigos vadovo, jo įgalioto asmens trumpalaikius pavedimus ir užduotis susijusias su pareigomis ir atlieka kitus darbus, kuriuos įsakymu nustato lopšelio-darželio direktorius;

4.16. užtikrina asmens duomenų apsaugą teisės aktų nustatyta tvarka: korektišką gautų domenų panaudojimą, turimos informacijos konfidencialumą;

4.17. tobulina savo kvalifikaciją.

\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir supratau: